smcproject/ml-wiki-sentences huggingface dataset:
ആധുനിക ഇന്ത്യൻ സിനിമയിലെ ഒരു നാഴികക്കല്ലായി ഈ ചിത്രം കണക്കാക്കപ്പെടുന്നു.
സുഹാസിനി മുലായ് എന്ന അഭിനേത്രിയുടെ ആദ്യ ചിത്രമായിരുന്നു ഇത്.
അമിതാഭ് ബച്ചൻ ഈ ചിത്രത്തിൽ ആഖ്യാതാവായി ശബ്ദം നൽകി.
ഇന്ത്യൻ നവതരംഗസിനിമാപ്രസ്ഥാനത്തിന് തുടക്കം കുറിച്ച പ്രമുഖചിത്രങ്ങളിൽ ഒന്നാണ് ഭുവൻ ഷോം.
ഇന്ത്യൻ റെയിൽവേയിലെ ഒരു വലിയ ഉദ്യോഗസ്ഥനാണ് ഭുവൻ ഷോം.
ചില റെയിൽവേ ടിക്കറ്റ് ചെക്കർമാർ കർക്കശക്കാരനായ ഭുവൻ ഷോമിനെ കുറിച്ച് ചർച്ച ചെയ്യുന്നതിന്റെ പശ്ചാത്തലത്തിലാണ് ആ കഥാപാത്രത്തെ കാഴ്ചക്കാർക്ക് പരിചയപ്പെടുത്തുന്നത്.
യാത്രകൾ കൊണ്ട് മാറാത്ത "ബംഗാളിത്തം” ഉള്ള ഒരു വ്യക്തിയെന്ന് ആഖ്യാതാവ് അദ്ദേഹത്തെ വിശേഷിപ്പിച്ചുകൊണ്ട് തുടരുന്നു.
അറുപതോടടുക്കുന്ന പ്രായം ഈ കഥാപാത്രത്തിന്റെ മനശാസ്ത്രത്തിന്റെ ഒരു പ്രധാന ഘടകമാണ്.
ഭുവൻ ഷോം ഗുജറാത്തിലേക്ക് ഒരു വേട്ടയ്ക്ക് പോകുവാനായി അവധി എടുക്കുന്നു.
ഈ മേഖലയിൽ അദ്ദേഹത്തിന്റെ പരിചയക്കുറവ് വ്യക്തമാണ്.
തന്റെ പ്രവൃത്തിമേഖലയ്ക്ക് പുറത്ത് താൻ എത്ര നിസ്സഹായനാണ് എന്ന തിരിച്ചറിവ് ഈ അനുഭവത്തിലൂടെ അദ്ദേഹത്തിന് ഉണ്ടാകുന്നുണ്ട്.
ഒരു മോശം വേട്ടക്കാരനായി ഭുവൻ ഷോം ചിത്രീകരിക്കപ്പെട്ടിരിക്കുന്നു.
ഭാഗ്യവശാൽ ഭുവൻ ഷോം ഗൗരി എന്ന സുന്ദരിയായ ഗ്രാമീണയുവതിയെ കണ്ടുമുട്ടുന്നു.
ഗൗരി അദ്ദേഹത്തെ പരിപാലിക്കുകയും പക്ഷികളെ വേട്ടയാടാൻ സഹായിക്കുകയും ചെയ്യുന്നു.
ഒരു മരുപ്രദേശം കടന്ന് തന്റെ വീട്ടിലേക്ക് കൊണ്ടുപോകുന്നു.
ഷോമിന്റെ വസ്ത്രങ്ങൾ മാറ്റാൻ ഗൗരി അദ്ദേഹത്തെ പ്രേരിപ്പിക്കുന്നു.
ഈ വേഷത്തിൽ അയാളെ “പക്ഷികൾ അറിയുകയും , അവ പറന്നുപോകുകയും ചെയ്യും” എന്ന കാരണമാണ് ഗൗരി പറയുന്നത്.
(കർക്കശക്കാരനായ ഒരു മനുഷ്യനിൽ നിന്ന് കൂടുതൽ തുറന്ന ഒരു വ്യക്തിയിലേക്കുള്ള ഷോമിന്റെ പരിവർത്തനത്തെ സൂചിപ്പിക്കുന്ന ഒരു പ്രധാന ഭാഗമാണിത്.)
ഗൗരിയുടെയും ഭുവൻ ഷോമിന്റെയും വേട്ടയാടൽ ഭുവൻ ഷോമിന്റെ പരിവർത്തനമാണ്.
ഗൗരിയുടെ ലളിതമായ സൗന്ദര്യവും ചുറ്റുപാടുമുള്ള പ്രകൃതിമനോഹാരിതയും അദ്ദേഹത്തെ ആകർഷിക്കുന്നു.
ഒരു മനുഷ്യനെന്ന നിലയിൽ ഭുവൻ ഷോമിന്റെ പരിമിതികളെ മനസ്സിലാക്കൻ സഹായിക്കുന്നതിനാൽ അദ്ദേഹത്തിന്റെ വേട്ട വിജയകരമായിത്തീരുന്നു.
തിരികെ തന്റെ ഓഫീസിലേക്ക് മടങ്ങിയ ഭുവൻ ഷോം പുറത്താക്കിയ ഒരു റെയിൽവേ ജീവനക്കാരനെ തിരിച്ചെടുക്കുന്ന രംഗത്തിൽ അദ്ദേഹത്തിന്റെ പരിണാമം വ്യക്തമാകുന്നു.
പുരസ്കാരങ്ങൾ മികച്ച ചലച്ചിത്രത്തിനുള്ള ദേശീയ ചലച്ചിത്ര അവാർഡ് മികച്ച സംവിധായകനുള്ള ദേശീയ ചലച്ചിത്ര അവാർഡ് - മൃണാൾ സെൻ മികച്ച നടനുള്ള ദേശീയ ചലച്ചിത്ര അവാർഡ് - ഉത്പൽ ദത്ത് അവലംബം പുറത്തേക്കുള്ള കണ്ണികൾ ഭുവൻ ഷോം ഇന്റർനെറ്റ് മൂവി ഡാറ്റാബേസിൽ ഭുവൻ ഷോം ഓൾമുവീയിൽ
ഭൂഖണ്ഡം ഇംഗ്ലീഷ് വിലാസം https://ml.wikipedia.org/wiki/Continent Animated, colour-coded map showing the various continents.
Depending on the convention and model , some continents may be consolidated or subdivided: for example, Eurasia is often subdivided into Europe and Asia (red shades), while North and South America are sometimes reckoned as one American continent (green shades).
ഭൂമിയിലെ അതിബൃഹത്തായ ഭൂവിഭാഗങ്ങളെ ഭൂഖണ്ഡം അല്ലെങ്കിൽ വൻകര എന്ന് പറയുന്നു.
ഭൂഖണ്ഡങ്ങളെ വിഭജിക്കുന്നതിന് ഒരു കർക്കശമായ നിയമം ഇല്ല.
മറിച്ച് നിലനിന്നു പോരുന്ന ധാരണ അനുസരിച്ചാണ് ഭൂഖണ്ഡങ്ങളെ വിഭജിച്ചിരിക്കുന്നത്.
ഏഴ് ഭൂവിഭാഗങ്ങളാണ് ഭൂഖണ്ഡങ്ങളായി പൊതുവായി അംഗീകരിക്കപ്പെട്ടിരിക്കുന്നത്.
അവ (വലിപ്പക്രമത്തിൽ) ഏഷ്യ , ആഫ്രിക്ക , വടക്കേ അമേരിക്ക , തെക്കേ അമേരിക്ക , അന്റാർട്ടിക്ക , യൂറോപ്പ് , ഓഷ്യാനിയ എന്നിവയാണ്.
ഈ ഏഴു ഭൂഖണ്ഡങ്ങളും പണ്ട് ഒറ്റൊരു ഭൂഖണ്ഡമാണെന്നും അത് വേർപ്പെട്ടാണ് ഇപ്പോഴുള്ള ഏഴു ഭൂഖണ്ഡങ്ങളും ഉണ്ടായത് എന്നാണ് അറിയപ്പെടുന്നത്.
പണ്ടുണ്ടായ ഒരൊറ്റ ഭൂഖണ്ഡത്തിന്റെ പേര് പാൻജിയ എന്ന് അറിയപ്പെടുന്നു
ഭൂഖണ്ഡങ്ങളുടെ ചലനം, കൂട്ടിമുട്ടൽ, വിഭജനം എന്നിവയെക്കുറിച്ച് പഠിക്കുന്ന ശാസ്ത്രശാഖയാണ് പ്ലേറ്റ് റ്റെക്റ്റോണിക്സ് .
മുൻപ് ഇത് ഭൂഖണ്ഡാന്തര ചലനം (continental drift) എന്ന് അറിയപ്പെട്ടു.
ഭൂഖണ്ഡങ്ങൾ തമ്മിലുള്ള അതിർത്തികൾ ദ്വീപു രാജ്യങ്ങളുടെ ഭൂപടം: ഈ രാജ്യങ്ങൾ ഒന്നും ഒരു വന്കരകളിലും പെടുന്നില്ല.
എങ്കിലും ചേർത്തു പറയുമ്പോൾ അടുത്തുള്ള വൻകരയിൽ ഉള്പെടുന്നതായി കണക്കാക്കുന്നു ഭൂഖണ്ഡങ്ങൾക്കു കുറുകെ കിടക്കുന്ന രാജ്യങ്ങൾ: ഈ രാജ്യങ്ങൾ ഒന്നിലധികം ഭൂഖണ്ഡങ്ങളിൽ പരന്ന് കിടക്കുന്നു.
വൻകരകൾ തമ്മിലുള്ള അതിർത്തി എന്നത് മിക്കപ്പോഴും ഒരു ഭൂമിശാസ്ത്രപരമായ പൊതുധാരണ ആണ്.
പല തരത്തിൽ ഉള്ള ധാരണകൾ നിലവിൽ ഉണ്ട്.
വൻകരകളുടെ എണ്ണം പൊതുവിൽ ഏഴു എന്ന് കണക്കാക്കുന്നു എങ്കിലും വടക്കു-തെക്കു അമേരിക്കകളെയും ആഫ്രോ-യൂറേഷ്യയെയും ഓരോ വൻകരകൾ ആയി കണക്കാക്കിയാൽ നാല് വൻകരകൾ മാത്രമേ ഉള്ളൂ എന്നും പറയാം.
വൻകര എന്ന വാക്കിന്റെ ശരിയായ അർഥം എടുത്താൽ ദ്വീപുകൾ വൻകരകളുടെ ഭാഗമായി കണക്കാക്കാൻ പാടില്ല, എങ്കിലും മിക്ക പ്രധാന ദ്വീപുകളെയും ഏതെങ്കിലും വൻകരയോട് ചേർത്താണ് കണക്കാക്കാറ്
പ്രധാനമായും മൂന്നു കര അതിർത്തികൾ നിർണ്ണയിക്കേണ്ടിയിരിക്കുന്നു യൂറോപ്പിനും ഏഷ്യക്കും ( യൂറേഷ്യയെ ഖണ്ഡിക്കുന്ന) ഇടയിൽ : ടർക്കിഷ് ഇടുക്ക്, കൊക്കേഷ്യസ് പ്രദേശം , യൂറാൽ മലനിരകൾ എന്നിവയുടെ ഇടയിലൂടെ ഉള്ള സ്ഥലം ഏഷ്യ ആഫ്രിക്കയ്ക്കും ഇടയിൽ: സ്യൂയസ് മുനമ്പിൽ വടക്കേ അമേരിക്കയ്ക്കും തെക്കേ അമേരിക്ക യ്ക്കും ഇടയിൽ : പനാമ മുനമ്പിൽ
ഏഷ്യക്കും ആഫ്രിക്കയ്ക്കും ഇടയിലുള്ള  മുനമ്പ്, അമേരിക്കകൾക്കിടയിലുള്ള മുനമ്പ് എന്നിവയിലൂടെ യഥാക്രമം സ്യൂയസ് കനാലും പനാമ കനാലും വഴി സഞ്ചാരം ഇന്ന് സാധ്യമാണ്.
പക്ഷെ മനുഷ്യനിർമ്മിത സഞ്ചാര പാതകൾ ഭൂഖണ്ഡത്തെ വേർതിരിക്കാൻ ഉപയോഗിക്കാറില്ല.
മെഡിറ്ററേനിയൻ കടലിനും ചെങ്കടലിനും ഇടയിലുള്ള മുനമ്പിനെ ബന്ധിക്കുന്നതാണ് സൂയസ് കനാൽ.
അത് എഷ്യയെയും ആഫ്രിക്കയെയും മുറിക്കുന്നു.
ബാക്കി അതിരുകൾ ദ്വീപ സമൂഹങ്ങൾ ഏതു ഭൂഖണ്ഡത്തിൽ വരുമെന്ന് തീരുമാനിക്കൽ ആണ്.
പ്രധാനപ്പെട്ടത്‌ ചുവടെ കൊടുക്കുന്നു.
തെക്കുകിഴക്കൻ ഏഷ്യയിൽ നിന്നും ഓസ്ട്രേലേഷ്യയെ വേർതിരിക്കുന്നത് ആഫ്രിക്ക , യൂറോപ്പ് , ഏഷ്യ എന്നിവ തമ്മിൽ മെഡിറ്റനേറിയൻ കടലിൽ ഉള്ള വേർതിരിവ് ആർട്ടിക് സമുദ്രത്തിൽ ഏഷ്യയും യൂറോപ്പും തമ്മിൽ അട്ലാന്റിക് സമുദ്രത്തിൽ യൂറോപ്പും വടക്കേ അമേരിക്കയും തമ്മിൽ കരീബിയൻ കടലിൽ അമേരിക്കകൾ തമ്മിൽ വടക്കേ ശാന്തസമുദ്ര ത്തിൽ ഏഷ്യയും വടക്കേ അമേരിക്ക യും തമ്മിൽ യൂറോപ്പും ആഫ്രിക്കയും മെഡിറ്ററേനിയൻ കടൽ
യൂറോപ്പും ആഫ്രിക്ക യും കര മാർഗ്ഗം ബന്ധിക്കപ്പെടാത്തതിനാൽ, ഇവ തമ്മിലുള്ള അതിർത്തി നിർണയത്തിൽ പ്രശ്നങ്ങൾ ഒന്നും തന്നെയില്ല.
ഇടയിലുള്ള ദ്വീപുകളെ ഏതു ഭൂഖണ്ഡവുമായി ചേർക്കണം എന്ന് മാത്രം തീരുമാനിച്ചാൽ മതി.
ഏറ്റവും അടുത്ത മുനമ്പുകളിൽ നിന്ന്, സ്പെയിനും മൊറോക്കോയും തമ്മിൽ കേവലം 13 കി.
മി ദൂരമാണുള്ളത്.
അസോറസ് എന്ന ദ്വീപ് യൂറോപ്പിൽ നിന്നും 1368 കി.
മിയും ആഫ്രിക്കയിൽ നിന്ന് 1507 കി.
മിയും ദൂരത്തിൽ സ്ഥിതി ചെയ്യുന്നു.
അതുകൊണ്ടു തന്നെ ഈ ദ്വീപിനെ യൂറോപ്പിൽ ആണ് പൊതുവെ ഉൾപെടുത്താറു.
എന്നാൽ, ആഫ്രിക്കയോട് കൂടുതൽ അടുത്തു കിടക്കുന്ന കാനറി , മഡിയേറാ ദ്വീപുകൾ ആഫ്രിക്കയിൽ ആണ് കണക്കാക്കുന്നത്.
യൂറോപ്പും ഏഷ്യയും ചരിത്രം യൂറോപ്പും ഏഷ്യയും തമ്മിൽ വേർതിരിക്കാൻ 18, 19 നൂറ്റാണ്ടുകളിൽ ഉപയോഗിച്ചിരുന്ന സമ്പ്രദായം.
ചുവന്ന വര ഏറ്റവും കൂടുതൽ ഉപയോഗിക്കപ്പെടുന്ന രീതി കാണിക്കുന്നു.
1850 മുതൽ ഈ രീതി നിലവിലുണ്ട്.
(താഴെ കാണുക)
യൂറോപ്പ് , ഏഷ്യ , ആഫ്രിക്ക എന്നിങ്ങനെ പഴയ ലോകത്തെ മൂന്നായി വേർതിരിക്കുന്ന സമ്പ്രദായം 6ആം നൂറ്റാണ്ടു മുതൽ നിലവിലുണ്ട്.
ഗ്രീക്ക് ദാർശനികന്മാർ ആയ അനക്സിമാണ്ടർ , ഹെക്കാത്തേയ്സ് എന്നിവർ ആണ് ഇത് തുടങ്ങി വച്ചതു.
യൂറോപ്പും ഏഷ്യയും തമ്മിലുള്ള വേർതിരിവ് വളരെ അസാധാരണമായ രീതിയിൽ കരിങ്കടലിന്റെ വടക്കും പടിഞ്ഞാറുമുള്ള മലനിരകളും നദികളും കൊണ്ട് വേർതിരിക്കപ്പെട്ടിരിക്കുന്നു.
തത്ത്വത്തിൽ യൂറോപ്പിനെ, യൂറേഷ്യൻ ഭൂഖണ്ഡത്തിന്റെ ഉപഭൂഖണ്ഡമായി കണക്കാക്കേണ്ടതാണ്.
ചില സന്ദർഭങ്ങളിൽ അങ്ങനെ തന്നെ ആണ് കണക്കാക്കി വരുന്നതും.
ഭുവരഘൻ പളനിയപ്പൻ ഇംഗ്ലീഷ് വിലാസം https://ml.wikipedia.org/wiki/B.
_Palaniappan
ഒരു ഇന്ത്യൻ ഗൈനക്കോളജിസ്റ്റായിരുന്നു പത്മശ്രീ .
ഭുവരഘൻ പളനിയപ്പൻ (5 നവംബർ 1930 - 23 മാർച്ച് 2014) .
വൈദ്യശാസ്ത്രത്തിനുള്ള അദ്ദേഹത്തിന്റെ സംഭാവനകളെ മാനിച്ച്, 2006 മാർച്ച് 29-ന് അന്നത്തെ രാഷ്ട്രപതി അബ്ദുൾ കലാമിൽ നിന്ന് പളനിയപ്പന് പത്മശ്രീ പുരസ്കാരം ലഭിച്ചു.
ലോകത്തെ ഏറ്റവും ജനസംഖ്യയുള്ള രണ്ടാമത്തെ രാജ്യത്ത് കുട്ടികളെ പ്രസവിക്കുന്ന സ്ത്രീകളുടെ ക്ഷേമത്തിന് ദേശീയ തലത്തിൽ തന്റെ പ്രധാന സംഭാവനയായി താൻ കരുതുന്ന കാര്യങ്ങളും അദ്ദേഹം ചെലുത്തിയ ശക്തമായ സ്വാധീനത്തെക്കുറിച്ചും ഡോ. ബി. പളനിയപ്പൻ അടുത്തിടെ ഒരു അഭിമുഖത്തിൽ അവതരിപ്പിച്ചു.
അദ്ദേഹത്തിന്റെ വിദ്യാർത്ഥികൾ ഒരു മാതൃകയായി; അദ്ദേഹത്തിന്റെ ചില വിദ്യാർത്ഥികൾ ലോകത്തിന്റെ വിവിധ ഭാഗങ്ങളിൽ നിന്നുള്ള അഭിനന്ദനം പ്രകടിപ്പിക്കാൻ എഴുതുന്നു, അത് തന്റെ പ്രധാന നേട്ടമായി അദ്ദേഹം കണക്കാക്കുന്നു.
3 ഭാഗങ്ങളുള്ള അഭിമുഖത്തിലേക്കുള്ള ലിങ്കുകൾ: ഭാഗം 1 ഭാഗം 2 ഭാഗം 3.
1983-ൽ ഒബ്‌സ്റ്റട്രിക് ആൻഡ് ഗൈനക്കോളജിക്കൽ സൊസൈറ്റി ഓഫ് സതേൺ ഇന്ത്യയുടെ (OGSSI) പ്രസിഡന്റായി ഡോ. BPL ചെന്നൈയിൽ ഓൾ ഇന്ത്യ കോൺഗ്രസ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ് സംഘടിപ്പിച്ചു.
നാഷണൽ അക്കാദമി ഓഫ് മെഡിക്കൽ സയൻസസിന്റെ ഫെല്ലോ ആയിരുന്നു പളനിയപ്പൻ.[4]
1987 ജൂൺ 24-ന് ചെന്നൈയിലെ കിൽപ്പോക്ക് മെഡിക്കൽ കോളേജ് ആൻഡ് ഹോസ്പിറ്റലിൽ സ്ഥാപിതമായ സെന്റർ ഓഫ് എക്‌സലൻസ്, മൈക്രോസർജിക്കൽ യൂണിറ്റിന്റെ ആദ്യ ഡയറക്‌ടറായിരുന്നു പളനിയപ്പൻ പിന്നീട് സുനാമി ബാധിതർക്ക് പ്രയോജനം ലഭിച്ച സ്ത്രീകൾ ഉൾപ്പെടെയുള്ളവർ.
മെഡിക്കൽ കൗൺസിൽ ഓഫ് ഇന്ത്യയുടെ ബിസി റോയ് അവാർഡും നൽകി അദ്ദേഹത്തെ ആദരിച്ചു.
ഭുവൻ ഇംഗ്ലീഷ് വിലാസം https://ml.wikipedia.org/wiki/Bhuvan_earth
ഗൂഗിൾ എർത്തിനു ബദലായി ഇന്ത്യയുടെ ഐ.എസ്.ആർ.ഒ നിർമ്മിച്ച ഉപഗ്രഹാധിഷ്ടിത മാപ്പിങ്ങ് ടൂൾ സോഫ്റ്റ്‌വെയറാണ്‌ ഭുവൻ .
2009 മാർച്ചിൽ ഇത് പ്രവർത്തനമാരംഭിച്ചു.
വിഭവചൂഷണത്തിനും ആസുത്രണത്തിനുമാവശ്യമായ പശ്ചാത്തലവിവരങ്ങൾ സൗജന്യമായി പകരുകയാണ് ഭുവനിന്റെ ലക്ഷ്യം.
തുടക്കമെന്ന നിലയിൽ ഇന്ത്യയുടെ മാത്രവും തുടർന്ന് ലോകരാജ്യങ്ങളാകെ ഇതിലൂടെ ദൃശ്യമാകും.
IRS സാറ്റലൈറ്റ്റിൽ ഉള്ള OCM, AWifs, LISS 3, പിന്നെ LISS 4 സെൻസറുകൾ തരുന്ന ചിത്രങ്ങൾ ആണ് ഭുവൻ ഉപയോകിക്കുന്നത്.
ഭുവൻ എർത്തിന്റെ ഗുണങ്ങൾ
10 മീറ്ററാണ് ഭുവനിൽ ദ്യശ്യത്തിലെ ഏറ്റവും താഴ്ന്ന വിശദാംശപരിധി.
ഇതിനാൽ വളരെ വ്യക്തമായ ദ്യശ്യം കാണുവാൻ കഴിയുന്നു.
കൂടാതെ റോഡ്- റെയിൽ ഗതാഗതത്തിന് വികസനത്തിന്റെ പുതുമുഖം നൽകുന്ന തരത്തിൽ ആധുനികമായ ഇതരസങ്കേതങ്ങൾ ഭുവനിൽ ഉൾപ്പെടുത്താനും ഇന്ത്യക്ക് പദ്ധതിയുണ്ട്.
ഒരോ വർഷവും ഭുവൻ പുതുക്കുകയും ചെയ്യും.
കുറഞ്ഞ വേഗത ഉള്ള ഇന്റർനെറ്റ്‌ കണക്ഷൻ ഉള്ളവർക്കും ഭുവൻ ഉപയോഗിച്ച് വിവര ശേഖരണം നടത്താം.
ഗൂഗിൾ എർത്തിന്റെ പോരായ്മകൾ
ഗൂഗിൾ എർത്തിൽ ഉപയോഗിച്ചിരിക്കുന്ന ഉപഗ്രഹചിത്രങ്ങൾക്ക് വളരെ അധികം കാലപ്പഴക്കംമുണ്ട്.
നാലുവർമുമ്പ് ഉപഗ്രഹങൾ ശേഖരിച്ച ചിത്രങളെ ഇഴയടുപ്പങളിലൂടെ സംയോജിപ്പിച്ചുകൊണ്ട് ഗൂഗിൾ എർത്ത് നിർമ്മിക്കപ്പെട്ടത്.
വർഷം ഇത്രയായിട്ടും ഗൂഗിൾ എർത്ത് പരിഷ്കരിക്കപ്പെട്ടില്ല.
കൂടാതെ 200 മീറ്ററിൽ കൂടുതൽ താഴോട്ട് പോകുവാൻ ഗൂഗിൾ എർത്തിനു കഴിയില്ല.
http://bhuvan.nrsc.gov.in Archived 2011-06-15 at the Wayback Machine .
ഭൂകാന്തശക്തി ഇംഗ്ലീഷ് വിലാസം https://ml.wikipedia.org/wiki/Earth%27s_magnetic_field This diagram shows the magnetic field of our Earth
ഭൗമധ്രുവങ്ങളിലൂടെ കടന്നുപോകുന്ന നേർരേഖയാണ് ഭൗമ അച്ചുതണ്ട്.
ഭൂമിയുടെ ഭ്രമണത്തിനുള്ള അച്ചുതണ്ടാണിത്.
ഇത് ധ്രുമ അച്ചുതണ്ട് എന്നും അറിയപ്പെടുന്നു.
ഉത്തര-ദക്ഷിണ ധ്രുവങ്ങൾക്കും ലംബമായ തലത്തിലൂടെയാണ് ധ്രുവാംശരേഖകൾ കടന്നുപോകുന്നത്.
ഭൗമ അക്ഷത്തിന്റെ ലംബതലത്തിൽ  ഭൂമിയുടെ ഉപരിതലത്തിലുള്ള ഒരു വൻവൃത്തമാണ് ഭൂമദ്ധ്യരേഖ.
ഭൂമദ്ധ്യരേഖയിലൂടെ കടന്നുപോകുന്ന എല്ലാ ബിന്ദുക്കളും ഭൗമധ്രുവങ്ങളിൽ നിന്ന് തുല്യ അകലത്തിലായിരിക്കും.
ഭൂമിയുടെ കാന്തിക ധ്രുവങ്ങളിലൂടെ കടന്നുപോകുന്ന നേർരേഖയാണ് കാന്തിക അക്ഷം.
ഇത് ഭൂമദ്ധ്യ രേഖയിൽ നിന്ന് 17 ഡിഗ്രി അകലത്തിലാണ്.
കാന്തിക ധ്രുവാംശരേഖകൾ ഭൂകാന്തത്തിന്റെ ഉത്തര-ദക്ഷിണ ധ്രുവങ്ങളിലൂടെ ലംബദിശയിലായിരിക്കും കടന്നുപോകുന്നത്.
കാന്തിക അക്ഷത്തിന് ലംബമായ തലത്തിലുള്ള ഭൗമോപരിതലത്തിലെ ഒരു വൻ വൃത്തമാണ് കാന്തിക ധ്രുവം.
കാന്തിക ഭൂമദ്ധ്യരേഖയിലെ എല്ലാ ബിന്ദുക്കളും കാന്തിക ധ്രുവങ്ങളിൽ നിന്ന് തുല്യ അകലത്തിലായിരിക്കും.
ചരിവ്
ഒരു പ്രത്യേക സ്ഥലത്തെ കാന്തിക ധ്രുവരേഖയ്ക്കും, ഭൂമദ്ധ്യരേഖയ്ക്കും ഇടയിലുള്ള കോണളവാണ് ആ പ്രദേശത്തെ ചരിവ്.
അതൊരു സ്ഥലത്ത് നിന്ന് മറ്റൊരു സ്ഥലത്തേക്ക് മാറിക്കൊണ്ടിരിക്കുന്നു.
തുല്യ ചരിവുള്ള പ്രദേശങ്ങളെ ബന്ധിപ്പിച്ച് ഭൂപടങ്ങളിൽ വരയ്ക്കുന്ന രേഖകളെ (സമകോണിത) ഐസോഗോണിക് രേഖകൾ എന്നു പറയുന്നു.
ഒട്ടും തന്നെ ചരിവില്ലാത്ത (സീറോ ഡിക്ലിനേഷൻ ) പ്രദേശങ്ങളെ ബന്ധിപ്പിച്ച് ഭൂപടങ്ങളിൽ വരയ്ക്കുന്ന രേഖകളാണ് ( നിഷ്കോണിക ) അഗോണിക് രേഖകൾ.
ഡിപ് (ചരിവ്)
ഒരു പ്രദേശത്തെ ഭൂകാന്തത്തിന്റെ തിരശ്ചീനഘടകത്തിന്റേയും ഭൂമിയുടെ പരിണത കാന്തിക വലയത്തിന്റെയും ഇടയിലുള്ള കോണളവിനെ ആ പ്രദേശത്തിന്റെ ഡിപ് എന്നു പറയുന്നു.
ഭൂമദ്ധ്യരേഖയിൽ പൂജ്യവും ധ്രുവങ്ങളിൽ 90 ഡിഗ്രിയും വരുന്ന വിധത്തിൽ പൂജ്യം മുതൽ തൊണ്ണൂറ് വരെയുള്ള സംഖ്യകൾ പ്രയോജനപ്പെടുത്തി  "ഡിപ് സർക്കിൾട്ട്” ഉപയോഗിച്ചാണ് ഇത് അളക്കുന്നത്.
തുല്യ ഡിപ്പ് ഉള്ല സ്ഥലങ്ങളെ ബന്ധിപ്പിച്ച് ഭൂപടത്തിൽ വരയ്ക്കുന്ന രേഖകളാണ് ഐസോക്ലിനിക്ക് രേഖകൾ.
പൂജ്യം ഡിപ്പ് ഉള്ള സ്ഥലങ്ങളിലൂടെ കടന്നു പോകുന്ന രേഖകളെ  അക്ലിനിക്ക് രേഖകൾ എന്നു വിളിക്കുന്നു.
ഇതാണ് കാന്തിക ഭൂമദ്ധ്യരേഖ
തിരശ്ചീന ഘടകം
ഭൗമോപരിതലത്തിലുള്ള ഒരു സ്ഥലത്തെ ഭൂമിയുടെ തിരശ്ചീന തലത്തിലുള്ള മൊത്തം കാന്തികമണ്ഡലത്തെ തിരശ്ചീനഘടകം എന്നു പറയുന്നു.
ഇത് മീറ്റർ, വൈന്യേഷൻ മാഗ്നോമീറ്റർ, കാന്തിക കോംപസ് തുടങ്ങിയ ഉപകരണങ്ങൾ ഈ ഘടകത്തെ ആശ്രയിച്ചാണ് പ്രവർത്തിക്കുന്നത്.
മലബാറിലെ സിയാറത്ത് യാത്ര നിരോധനം
ബ്രിട്ടീഷ് സർക്കാരിനെതിരെ കലാപങ്ങൾ സംഘടിപ്പിക്കുന്നതിന് മുൻപ് മാപ്പിളമാർ മുസ്ലിം പുണ്യ പുരുഷൻമാരുടെയും , രക്ത സാക്ഷികളുടെയും അനുഗ്രഹം തേടി രക്ഷ ധരിക്കുകയും , മഖ്ബറ സന്ദർശനം നടത്താറുമുണ്ടായിരുന്നു.
സിയാറത്ത് എന്ന പേരിലാണ് ഇത്തരം യാത്രകൾ അറിയപ്പെട്ടിരുന്നത്.
തറമ്മൽ ജാറം
മലബാറിലെ സൂഫി സ്വാതന്ത്ര്യ സമര പോരാളി മമ്പുറം സയ്യിദ് അലവി തങ്ങൾ ബ്രിട്ടീഷ് വിരുദ്ധ പോരാട്ടങ്ങൾക്ക് മുൻപ് തിരൂരങ്ങാടി നടുവിലത്തെ പള്ളി ജാറം , ഹസ്സൻ ജിഫ്രി യുടെ മഖ്‌ബറ , കോഴിക്കോട് തെക്കുംതല ജുമുഅത്ത് പള്ളി ശൈഖ് അബുൽവഫാ ശംസുദ്ദീൻ മുഹമ്മദ് ജാറം , പൊന്നാനി മഖ്ദൂമുമാരുടെ മഖ്ബറ എന്നിവിടങ്ങളിലേക്ക് അനുഗ്രഹം തേടി യാത്ര നടത്താറുണ്ടായിരുന്നു.
ബ്രിട്ടീഷ് രാജ് ഭരണകാലത്ത് കലാപങ്ങൾ സംഘടിപ്പിക്കുന്നതിന് ഇത്തരം യാത്രകൾ പ്രചോദനം നൽകുന്നുവെന്ന്  ബ്രിട്ടീഷ് അധികാരികൾ വിലയിരുത്തിയതിനെ തുടർന്ന്  സംഘടിതമായുള്ള ഇത്തരം യാത്രകൾക്കും, റാതീബുകൾക്കും പലയിടങ്ങളിലും  സർക്കാർ നിരോധനമേർപ്പെടുത്തി.
കളക്ടർ കനോലി യുടെ കൊലപാതകത്തെ തുടർന്ന്  മലബാറിലെ ചുമതല വഹിച്ചിരുന്ന ബ്രിട്ടീഷ് ഉദ്യോഗസ്ഥർ  മേലധികാരികൾക്ക് സമർപ്പിച്ച റിപ്പോർട്ടുകളിൽ ഇത്തരം  ആ ചാരങ്ങൾ ബ്രിട്ടീഷ് വിരുദ്ധതയ്ക്ക് ആക്കം കൂട്ടുന്നതായി ആരോപിക്കുന്നു.
ഏത് കൃത്യം ചെയ്യുന്നതിനുമുമ്പും മാപ്പിളമാർ തറമ്മൽ ജാറം അടക്കമുള്ള ശവകുടീരങ്ങളിൽ  പോയി  പ്രാർത്ഥന നടത്താറുണ്ടെന്നും  എല്ലാ  കലാപങ്ങൾക്കും  മുന്നോടിയായി ഇത്തരം ശവകുടീരങ്ങൾ വർത്തിക്കുന്നതിനാൽ ജാറങ്ങൾ  നശിപ്പിക്കണമെന്നും,  പ്രതേകിച്ചും തറമ്മൽ ജാറം എന്ന ശവകുടീരം നശിപ്പിച്ചു അവിടെ അടക്കം ചെയ്ത തങ്ങന്മാരുടെ  ഭൗതികാവശിഷ്ടങ്ങൾ   തോണ്ടിയെടുത്ത് നാടുകടത്തി പുനഃ സംസ്കരണം നടത്തണമെന്നും, പിന്തുടർവകാശികളെ നാടുകടത്തി  ജാറങ്ങളുടെ സ്ഥലങ്ങൾ പിടിച്ചെടുത്ത് കൃഷി നടത്തി അടക്കപ്പെട്ടവരുടെ  ഓർമ്മകൾ ഇല്ലാതാക്കണമെന്നതടക്കമുള്ള  നിർദ്ദേശങ്ങൾ സമർപ്പിച്ചെങ്കിലും  ഭവിഷ്യത്തുകൾ ഭയന്ന് ഇത്തരം   ആവശ്യങ്ങൾ അംഗീകരിക്കാതെ  ആചാരങ്ങൾക്ക്  വിലക്കിടാൻ വേണ്ട നിയമ നടപടികൾ സ്വീകരിക്കുകയായിരുന്നു.
നിരോധനം മറികടന്നു ആലി മുസ്ലിയാരും അനുയായികളും നടത്തിയ ചേരൂർ മഖാം സിയാറത്ത് യാത്രകളാണ് 1921 ലെ മലബാർ കലാപത്തിന് നിദാനമായി മാറിയത് ഇവ കാണുക മാപ്പിള ലഹളകൾ മലബാർ കലാപം മമ്പുറം മഖാം അവലംബങ്ങൾ
മലബാർ കുടിയേറ്റം ഇംഗ്ലീഷ് വിലാസം https://ml.wikipedia.org/wiki/Malabar_Migration
ഇരുപതാം നൂറ്റാണ്ടിൽ തിരുവതാംകൂർ ഭാഗത്തു നിന്ന് മലബാർ മേഖലയിലേക്ക് സുറിയാനി ക്രിസ്ത്യാനികൾ നടത്തിയ കുടിയേറ്റത്തെയാണ് മലബാർ കുടിയേറ്റം എന്ന് വിശേഷിപ്പിക്കുന്നത്.
' 1920-കളിൽ തുടങ്ങിയ ഈ കുടിയേറ്റം 1980-കൾ വരെയും ഉണ്ടായിരുന്നു.
ഈ കുടിയേറ്റത്തിന്റെ ഭാഗമായി മലബാർ മേഖലയിലെ ക്രിസ്ത്യാനികളുടെ എണ്ണം 1931 നെ അപേക്ഷിച്ച് 1971-ൽ പതിനഞ്ച് മടങ്ങായി മാറി.
സ്വതന്ത്രപൂർവ്വ ഇന്ത്യയിൽ മദ്രാസ് പ്രവിശ്യയ്ക്കു കീഴിലായിരുന്നു മലബാർ.
ഇരുപതാം നൂറ്റാണ്ടിൽ മധ്യ തിരുവതാംകൂറിലെ ജനസംഖ്യ അധികരിക്കുകയും, എന്നാൽ കൃഷിഭൂമിയുടെ വിസ്താരം കൂടുതലില്ലാതെ തുടരുകയും ചെയ്തു.
മലബാർ മേഖലയിലുള്ള സ്ഥലങ്ങളിലെ കൃഷിസാധ്യത മനസ്സിലാക്കി പലരും ഇവിടങ്ങളിലേക്ക് കുടിയേറിപ്പാർത്തു.
പ്രാദേശിക ജന്മികളുടെയും, രാജാക്കന്മാരുടെയും കയ്യിൽ നിന്ന് സ്ഥലം വാങ്ങി തോട്ടങ്ങൾ നിർമ്മിച്ചു.
ഇത്തരത്തിൽ അഭിവൃദ്ധി നേടിയ കർഷകരുടെ അനുഭവങ്ങളിൽ നിന്ന് ഊർജ്ജം ഉൾക്കൊണ്ട് കൂടുതൽ ആളുകൾ മലബാറിലേക്കെത്തി.
1950 ആയപ്പോഴേക്കും കുടിയേറ്റം അതിന്റെ പാരമ്യത്തിലെത്തിയിരുന്നു.
കുടിയേറ്റക്കാരിൽ ഭൂരിഭാഗവും സുറിയാനി ക്രിസ്ത്യൻ സമുദായത്തിൽ പെട്ടവരായിരുന്നു.
ഇന്നത്തെ പാല , കരുനാഗപ്പള്ളി , ചങ്ങനാശേരി , രാമപുരം എന്നീ സ്ഥലങ്ങളിൽ നിന്നും അനേകമാളുകൾ മലബാറിലേക്ക് കുടിയേറിയിട്ടുണ്ട്.
എറണാകുളം, ഇടുക്കി ജില്ലകളിലെ മലമ്പ്രദേശങ്ങളിൽ നിന്നുള്ളവരും ധാരാളമായി മലബാറിലേക്കെത്തി.
കുടിയേറിയവരിൽ ന്യൂനപക്ഷം ഹിന്ദുക്കളും, മുസ്ലീങ്ങളുമുണ്ടായിരുന്നു.
ഈ കുടിയേറ്റത്തോടെ മലബാറിലെ പല മലനിരകളിലും ചെറു പട്ടണങ്ങളും, ഗ്രാമങ്ങളും ഉണ്ടായി.
കണ്ണൂർ ജില്ലയിലെ ചെറുപുഴ , പേരാവൂർ , ചെമ്പേരി , ഇരട്ടി , കുടിയാൻമല , ആലക്കോട് ; വായാട്ടുപറമ്പ് ; വയനാട് ജില്ലയിലെ പുൽപ്പള്ളി , മാനന്തവാടി ; മലപ്പുറം ജില്ലയിലെ നിലമ്പൂർ , കരുവാരകുണ്ട് , പെരിന്തൽമണ്ണ, വെറ്റിലപ്പാറ ; പാലക്കാട് ജില്ലയിൽ മണ്ണാർക്കാട് , വടക്കാഞ്ചേരി ; കോഴിക്കോട് ജില്ലയിലെ തൊട്ടിൽപ്പാലം , തിരുവമ്പാടി , കൂരാച്ചുണ്ട് , തോട്ടുമുക്കം , കോടഞ്ചേരി , ചെമ്പനോട ; കാസർകോട് ജില്ലയിലെ വെള്ളരിക്കുണ്ട് , രാജപുരം , കാഞ്ഞങ്ങാട് , ചിറ്റാരിക്കാൽ എന്നീ സ്ഥലങ്ങളിൽ തെക്കൻ ജില്ലകളിൽ നിന്നും കുടിയേറിവന്നവർ അനേകമുണ്ട്.
അവലംബം ↑ ↑ Migration and economic development of Kerala (p.108) Kumbattu Varkey Joseph, Mittal Publications, 1988
മലബാർ എക്‌സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Malabar_Express
മംഗലാപുരം മുതൽ തിരുവന്തപുരം വരെ പോകുന്ന ദിവസേനയുള്ള തീവണ്ടിയാണ് മലബാർ എക്സ്പ്രസ് .
രാത്രി സഞ്ചാരികളെ ഉദ്ദേശിച്ചു തുടങ്ങിയ മലബാർ എക്സ്പ്രസ്സ് തിരുവനന്തപുരത്തേക്കും അവിടെനിന്നും തിരിച്ചു മംഗലാപുരത്തേക്കും രാത്രിയിലാണ് യാത്രചെയ്യുന്നത്.
16630 വണ്ടി മംഗലാപുരത്ത് നിന്നും വൈകുന്നേരം 6.25 ന് പുറപ്പെട്ട് കോട്ടയം വഴി സഞ്ചരിച്ച് രാവിലെ 9.05 ന് തിരുവന്തപുരത്തെത്തും.
16629 വണ്ടി വൈകുന്നേരം 6 .30 ന് തിരുവന്തപുരത്ത് നിന്നും പുറപ്പെട്ട് രാവിലെ 10.00 ന് മംഗലാപുരത്തെത്തും.
ദൂരം 634 കിലോമീറ്റർ.
വടക്കൻ കേരളത്തെ തലസ്ഥാന നഗരിയുമായി ബന്ധിപ്പിക്കുന്ന പ്രധാന പ്രതിദിന ട്രയിനുകളിലൊന്നാണ് മലബാർ എക്സ്പ്രസ്സ്.
നിർത്തുന്ന തീവണ്ടി നിലയങ്ങൾ മംഗലാപുരം സെൻട്രൽ ഉള്ളാൾ മഞ്ചേശ്വരം ഉപ്പള കുമ്പള കാസർഗോഡ് കോട്ടിക്കുളം പള്ളിക്കര(ബേക്കൽ കോട്ട) കാഞ്ഞങ്ങാട് നീലേശ്വരം ചെറുവത്തൂർ തൃക്കരിപ്പൂർ പയ്യന്നൂർ ഏഴിമല പഴയങ്ങാടി കണ്ണപുരം വളപട്ടണം കണ്ണൂർ തലശ്ശേരി വടകര കൊയിലാണ്ടി കോഴിക്കോട് ഫറോക്ക് പരപ്പനങ്ങാടി താനൂർ തിരൂർ കുറ്റിപ്പുറം പട്ടാമ്പി ഷൊറണൂർ ജങ്ക്ഷൻ തൃശ്ശൂർ ഇരിഞ്ഞാലക്കുട ചാലക്കുടി അങ്കമാലി ആലുവ എറണാകുളം ടൗൺ പിറവം റോഡ് കോട്ടയം ചങ്ങനാശ്ശേരി തിരുവല്ല ചെങ്ങന്നൂർ മാവേലിക്കര കായംകുളം ജങ്ക്ഷൻ കരുനാഗപ്പള്ളി ശാസ്താംകോട്ട കൊല്ലം ജങ്ക്ഷൻ പരവൂർ വർക്കല ശിവഗിരി കടയ്ക്കാവൂർ ചിറയൻ കീഴ് മുരുക്കുംപുഴ കഴക്കൂട്ടം തിരുവനന്തപുരം പേട്ട തിരുവനന്തപുരം സെൻട്രൽ അവലംബം
മലബാർ, ഫ്ലോറിഡ
അമേരിക്കൻ ഐക്യനാടുകളിലെ ഫ്ലോറിഡ സംസ്ഥാനത്തെ ബ്രെവാർഡ് കൌണ്ടിയി ൽ സ്ഥിതിചെയ്യുന്ന ഒരു പട്ടണമാണ് മലബാർ .
2010 ലെ അമേരിക്കൻ ഐക്യനാടുകളുടെ സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 2,757 ആയിരുന്നു.
ഇത് പാം ബേ-മെൽബോൺ-ടിറ്റുസ്‍വില്ലെ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ്.
മലബാർ പട്ടണം സ്ഥിതിചെയ്യുന്ന അക്ഷാംശ രേഖാംശങ്ങൾ t 27°59′39″N 80°34′53″W ﻿ / ﻿ 27.994286°N 80.581266°W ﻿ / 27.994286; -80.581266 ആണ്.
ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിൻറെ ആകെ വിസ്തൃതി 13.2 ചതരുശ്ര മൈലാണ്.
ഇതിൽ 10.6 ചതുരശ്ര മൈൽ പ്രദേശം കരഭൂമിയും  2.6 ചതുരശ്ര മൈൽ പ്രദേശം (19.53%) ജലം ഉൾപ്പെട്ട പ്രദേശവുമാണ്.
കാലാവസ്ഥ Malabar, FL പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 89 (32) 91 (33) 93 (34) 97 (36) 99 (37) 101 (38) 102 (39) 101 (38) 98 (37) 96 (36) 91 (33) 93 (34) 102 (39) ശരാശരി കൂടിയ °F (°C) 71 (22) 74 (23) 77 (25) 81 (27) 86 (30) 89 (32) 91 (33) 91 (33) 88 (31) 84 (29) 79 (26) 73 (23) 82 (27.8) ശരാശരി താഴ്ന്ന °F (°C) 49 (9) 52 (11) 55 (13) 60 (16) 67 (19) 72 (22) 73 (23) 73 (23) 73 (23) 68 (20) 60 (16) 53 (12) 62.9 (17.3) താഴ്ന്ന റെക്കോർഡ് °F (°C) 17 (−8) 27 (−3) 25 (−4) 35 (2) 47 (8) 55 (13) 60 (16) 60 (16) 57 (14) 41 (5) 30 (−1) 21 (−6) 17 (−8) മഴ/മഞ്ഞ് inches (mm) 2.27 (57.7) 2.63 (66.8) 3.28 (83.3) 2.13 (54.1) 3.29 (83.6) 6.71 (170.4) 5.96 (151.4) 7.68 (195.1) 7.64 (194.1) 5.06 (128.5) 2.88 (73.2) 2.57 (65.3) 52.1 (1,323.3) ഉറവിടം: അവലംബം ↑ ↑ ↑ ↑ ↑ ↑
യൂണിവേഴ്സിറ്റി ഓഫ് റെഗിന Regina College Building
യൂണിവേഴ്സിറ്റി ഓഫ് റെഗിന , കാനഡയിലെ സസ്കാറ്റ്ച്ചെവാനിലെ റെഗിനയിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
1911 ൽ മെഡോസിസ്റ്റ് ചർച്ച് ഓഫ് കാനഡയുടെ ഒരു സ്വകാര്യ മതശാഖാ ഹൈസ്കൂളായി സ്ഥാപിതമായ ഇത്, സസ്കാറ്റ്ച്ചെവാൻ സർവ്വകലാശാലയുമായി ബന്ധം സ്ഥാപിച്ച് 1925 ൽ ഒരു ജൂനിയർ കോളജായിത്തീരുകയും 1934 ൽ സഭയിൽനിന്നുള്ള ബന്ധം വിടർത്തി സസ്കാറ്റ്ച്ചെവാൻ സർവകലാശാലയുടെ പൂർണമായ അംഗീകാരം നേടുകയും ചെയ്തു.
1961 ൽ സസ്കാറ്റ്ച്ചെവാൻ സർവ്വകലാശാലയുടെ റെഗിന കാമ്പസ് എന്ന നിലയിൽ ബിരുദം നൽകുവാൻ തുടങ്ങി.
1974 ൽ ഒരു സ്വയംഭരണ സർവകലാശാലയായി മാറി.
റെഗിന യൂനിവേഴ്സിറ്റി 12,000 ൽ കൂടുതൽ പാർട്ട് ടൈം ഫുൾടൈം വിദ്യാർത്ഥികൾക്കു പ്രവേശനം നൽകുന്നു.
സർവ്വകലാശാലയുടെ വിദ്യാർഥി ദിനപത്രമായ " ദി കരില്ലൺ " CUP (കനേഡിയൻ യൂണിവേഴ്സിറ്റി പ്രസ്) ൽ അംഗമാണ്.
അവലംബം ↑ ↑ ↑ ↑ ↑ later the United Church of Canada , at the time there were also in Regina denominational private schools operated by the Church of England , the Roman Catholic Sisters of Our Lady of the Missions and Jesuit Order , and some few years later, the Lutherans.
Vide infra .
↑ James M. Pitsula, "University of Regina," Encyclopedia of Saskatchewan .
Archived 2017-09-27 at the Wayback Machine .
Retrieved 19 November 2007.
↑ Note: The enabling legislation is An Act Respecting the University of Regina, Chapter U-5 ; see An Act Respecting the University of Regina, Chapter U-5 ↑ http://www.aucc.ca/publications/stats/enrol_e.html Archived 2011-08-14 at the Wayback Machine .
Retrieved July 9, 2011
യൂണിവേഴ്സിറ്റി ഓഫ് വാഷിങ്ടൺ
യൂണിവേഴ്സിറ്റി ഓഫ് വാഷിങ്ടൺ (സാധാരണയായി യു.ഡബ്ല്യൂ, വാഷിംഗ്ടൺ, അല്ലെങ്കിൽ അനൗപചാരികമായി "യു-ഡബ്" എന്നൊക്കെ വിളിക്കപ്പെടുന്നു) വാഷിങ്ടണിലെ സിയാറ്റിലിൽ സ്ഥിതിചെയ്യുന്നതും 1861 ൽ സ്ഥാപിക്കപ്പെട്ടതുമായ ഒരു പൊതു പൊതു ഗവേഷണ സർവ്വകലാശാലയാണ്.
പടിഞ്ഞാറൻ തീരദേശത്തെ ഏറ്റവും പഴയ സർവ്വകലാശാലകളിലൊന്നാണ് യൂണിവേഴ്സിറ്റി ഓഫ് വാഷിങ്ടൺ.
സർവ്വകലാശാലയുടെ മൂന്നു കാമ്പസുകളിൽ ഏറ്റവും പഴയതും ഏറ്റവും വലുതും സിയാറ്റിലിലെ യൂണിവേഴ്സിറ്റി ജില്ലയിലും മറ്റു രണ്ടെണ്ണം ടക്കോമ , ബോത്തെൽ എന്നിവിടങ്ങളിലുമാണ്.
അമേരിക്കൻ ഐക്യനാടുകളിലാകമാനമായി ഏറ്റവും ആദരിക്കപ്പെടുന്നതും മത്സരാധിഷ്ടിതവുമായി ഒരു സർവ്വകലാശാലയാണിത്.
വാഷിങ്ടണിലാകെ ഈ സർവ്വകലാശാലയ്ക്ക് 26 യൂണിവേഴ്സിറ്റി ലൈബ്രറികൾ, യു.വി. ടവർ ഓഫീസ് ബിൽഡിംഗ്, ആർട്ട് സെന്ററുകൾ, മ്യൂസിയങ്ങൾ, ലക്ച്ചർ ഹാളുകൾ, ലബോറട്ടറികൾ, കോൺഫറൻസ് സെന്ററുകൾ എന്നിവ ഉൾപ്പെടെ 500 കെട്ടിടങ്ങളും 20 ദശലക്ഷം സ്ക്വയർഫീറ്റ് സ്ഥലസൌകര്യവുമാണുള്ളത്.
യൂണിവേഴ്സിറ്റി ഓഫ് വാഷിങ്ടൺ ‘അസോസിയേഷൻ ഓഫ് അമേരിക്കൻ യൂണിവേഴ്സിറ്റീസ്’ എന്ന സംഘടനയിലെ അംഗമാണ്.
നിരവധി അന്താരാഷ്ട്ര പ്രസിദ്ധീകരണങ്ങളിൽ ഈ സർവ്വകലാശാലയെ ലോകത്തെ ഏറ്റവും മികച്ച 15 സർവകലാശാലകളുടെ കൂടെ ഉൾപ്പെടുത്തിയിരിക്കുന്നു.
ഈ സർവ്വകലാശാലയുടെ 140 ഡിപ്പാർട്ട്മെൻറുകൾ, വിവിധ കോളേജുകൾ, സ്കൂളുകൾ എന്നിവ മുഖേന ബാച്ചിലേഴ്സ്, മാസ്റ്റേർസ്, ഡോക്ടറേറ്റ് ഡിഗ്രികൾ എന്നിവ ഈ സർവ്വകലാശാല വാഗ്ദാനം ചെയുന്നു.
ഈ സർവ്വകലാശാലയിലെ പൂർവ്വ വിദ്യാർത്ഥികൾ, ഫാക്കൽറ്റികൾ, വിദ്യാർത്ഥികൾ എന്നിവരിൽ  നോബൽ സമ്മാന ജേതാക്കൾ, പുലിറ്റ്സർ പ്രൈസ് വിജയികൾ, പണ്ഡിതന്മാർ അതുപോലെ തന്നെ പ്രമുഖ സ്ഥാപനങ്ങളിലെ അംഗങ്ങൾ എന്നിവർ ഉൾപ്പെടുന്നു.
അമേരിക്കൻ ഐക്യനാടുകളിലെ ഏറ്റവും മികച്ച മെഡിക്കൽ സ്കൂൾ ഈ സർവ്വകലാശാലയിലാണുള്ളത്, അതുപോലെ തന്നെ ബിസിനസ്, കമ്പ്യൂട്ടർ സയൻസ്, എൻജിനീയറിങ്, നിയമ, ഫാർമസി, സ്റ്റാറ്റിസ്റ്റിക്സ് തുടങ്ങിയവിലും രാജ്യങ്ങളിലെ മികച്ച സ്കൂളുകൾ ഈ യൂണിവേഴ്സിറ്റിയിലാണ് സ്ഥിതി ചെയ്യുന്നത്.
അത്ലറ്റിക്സിൽ ഇത് NCAA Division I Pac-12 Conference (Pac-12) ഉമായി മത്സരിക്കുന്നു.
ഇവിടുത്തെ അത്ലറ്റിക് ടീമുകളെ ഹസ്കിസ് എന്നു വിളിക്കുന്നു.
ചരിത്രം സ്ഥാപിക്കൽ The original University building, c. 1870 Alaska-Yukon-Pacific Exposition on the UW campus toward Mount Rainier in 1909
1854-ൽ പ്രവിശ്യാ ഗവർണറായിരുന്ന ഇസാക്ക് സ്റ്റീവൻസ്, വാഷിങ്ടണിൽ ഒരു സർവകലാശാല സ്ഥാപിക്കണമെന്നു ശിപാർശ ചെയ്തിരുന്നു.
മെതോഡിസ്റ്റ് ധർമ്മോപദേശകനായിരുന്ന ഡാനിയൽ ബാഗ്ലി ഉൾപ്പെടെയുല്ള പ്രമുഖ സിയാറ്റിൽ പ്രാദേശ നിവാസികൾ ഇത് നഗരത്തിന്റെ പ്രാബല്യവും അഭിമാനവും ഉയർത്തുന്നതിനുള്ള ഒരു അവസരമായി കണ്ടു.
സ്കൂൾ സ്ഥാപിക്കുന്നതിന്റെ പ്രാധാന്യം സംബന്ധിച്ച് സിയാറ്റിലിന്റെ ആദ്യകാല സ്ഥാപകനും പ്രാദേശിക നിയമനിർമ്മാണ സഭയിലെ അംഗമുമായിരുന്ന ആർതർ എ. ഡെന്നിയെ അവർ ബോദ്ധ്യപ്പെടുത്തി.
രണ്ട് സർവകലാശാലകൾ തുടക്കത്തിൽ ചാർട്ടേർഡ് ചെയ്യപ്പെട്ടുവെങ്കിലും ഈ തീരുമാനം റദ്ദു ചെയ്യപ്പെടുകയും പിന്നീട് പ്രാദേശികയമായ സംഭാവന ചെയ്ത് ഭൂമി ലഭ്യമായിരുന്നു എന്നതിനാൽ ലൂയിസ് കൗണ്ടിയിൽ മാത്രമായി ഒരു സർവകലാശാലയ്ക്ക് അനുകൂലമായി തീരുമാനം കൈക്കൊള്ളുകയും ചെയ്തു.
നിർദ്ദിഷ്ട സ്ഥലങ്ങളിലൊന്നും തന്നെ നടപടികളുണ്ടാകാത്ത സാഹചര്യത്തിൽ 1858 ൽ സിയാറ്റിലിന്റെ കാര്യത്തിൽ ഒരു പുനർവിചിന്തനത്തിനായി ആർതർ എ. ഡെന്നി നിയമസഭയിലേയ്ക്ക് അപേക്ഷ സമർപ്പിച്ചു.
1861 ൽ ഒരു പുതിയ സർവ്വകലാശാലാ കാമ്പസിനായി സിയാറ്റിലിൽ 10 ഏക്കർ (4 ഹെക്ടർ) സ്ഥലം പരിശോധനാവിധേയമായി.
ആർതറും മേരി ഡെന്നിയും ചേർന്ന് എട്ട് ഏക്കർ സംഭാവന ചെയ്തു.
മറ്റു പ്രഥമ പ്രവർത്തകരായിരുന്ന എഡ്വേർഡ് ലാൻഡർ, ചാർളി, മേരി ടെറി എന്നിവർ രണ്ടു ഏക്കറിലധികം വരുന്ന പ്രദേശം സിയാറ്റിൽ നഗരമദ്ധ്യത്തിനു സമീപമുള്ള ‘ഡെന്നീസ് നോൾ’ എന്ന മൊട്ടക്കുന്നിൽ സംഭാവന ചെയ്തു.
കൂടുതൽ സുവ്യക്തമായി, ഈ ഭൂഭാഗത്തിന്റെ അതിരുകൾ പടിഞ്ഞാറ് ഫോർത്ത് അവന്യൂ, കിഴക്ക് സിക്സ്ത്ത് അവന്യൂ, വടക്ക് യൂണിയൻ സ്ട്രീറ്റ്, തെക്ക് സെനെക സ്ട്രീറ്റുകൾ എന്നിവയായിരുന്നു.
1861 നവംബർ 4 ന് യൂണിവേഴ്സിറ്റി ഓഫ് വാഷിംഗ്ടൺ,  ‘ടെറിട്ടോറിയൽ യൂണിവേഴ്സിറ്റി ഓഫ് വാഷിങ്ടൺ’ ആയി തുറന്നു പ്രവർത്തനമാരംഭിച്ചു.
നിയമസഭ സർവ്വകലാശാലയിൽ ചേർക്കുവാനുള്ള വ്യവസ്ഥകൾ പാസാക്കുകയും 1862 ൽ ഒരു ബോർഡ് ഓഫ് റീജന്റ് രൂപീകരിക്കുകയും ചെയ്തു.
ബാലാരിഷട്തകൾ കാരണമായി ഈ വിദ്യാഭ്യാസ സ്ഥാപനം മൂന്നു തവണ അടച്ചുപൂട്ടിയിരുന്നു; ആദ്യതവണ വിദ്യാർത്ഥികളുടെ കുറവുമൂലവും 1867ലും 1876 ലും മൂലധനത്തിന്റെ കുറവുമൂലവുമായിരുന്നു ഇങ്ങനെ സംഭവിച്ചത്.
എന്നിരുന്നാലും, 1876 ൽ സർവ്വകലാശാലയുടെ ആദ്യ ബിരുദധാരിയായ ക്ലാര അന്റോണെറ്റ് മക്കാർട്ടി വിൽറ്റന് ശാസ്ത്രത്തിൽ ബാച്ച്ലേർ ബിരുദം നല്കുവാൻ സാധിച്ചു.
19-ആം നൂറ്റാണ്ടിലെ മാറ്റി സ്ഥാപിക്കൽ
1889 ൽ വാഷിംഗ്ടൺ സ്റ്റേറ്റ്, യൂണിയനിൽ ചേർന്നപ്പോൾ, സിയാറ്റിലും യൂണിവേഴ്സിറ്റിയും കാതലായി വളർന്നു.
യൂണിവേഴ്സിറ്റി ഓഫ് വാഷിങ്ടണിലെ മൊത്തം ബിരുദ പ്രവേശനം 30 ൽനിന്ന് 300 വരെ വിദ്യാർത്ഥികളായി വർദ്ധിച്ചു.
വികസനം അനിവാര്യമായിരുന്ന കാലഘട്ടത്തിൽ, ഈ സർവ്വകലാശാലയിലെ ദ്രുതഗതിയിൽ വളരുന്ന വിദ്യാർത്ഥി സമൂഹത്തിന്റേയും ഫാക്കൽറ്റികളുടെയും സേവനത്തെ പൂർവാധികം മെച്ചപ്പെടുത്തുന്നതിനു് ഒരു പുതിയ ക്യാമ്പസ് കണ്ടെത്തുന്നതിനായി UW ബിരുദധാരി എഡ്മണ്ട് മീനി അധ്യക്ഷനായി ഒരു പ്രത്യേക ലെജിസ്ളേറ്റീവ് കമ്മിറ്റി രൂപീകരിക്കപ്പെട്ടു.
അന്തിമമായി ഈ കമ്മിറ്റി,  സിയാറ്റിൽ നഗരമദ്ധ്യത്തിന് വടക്കുകിഴക്കായി ‘യൂണിയൻ ബേ’ എന്നു വിളിക്കപ്പെടുന്ന സ്ഥലത്ത് ഒരു സ്ഥലം തിരഞ്ഞെടുക്കുകയും ഇതു വാങ്ങുന്നതിനും നിർമ്മാണപ്രവർത്തനങ്ങൾക്കുമായി പണം സ്വരൂപിക്കുകയും ചെയ്തു.